ΚΕΑ Χελιδών

Το αεροσκάφος ΚΕΑ Χελιδών, γνωστό και με την αγγλική του ονομασία ως Chelidon, ήταν το πρώτο αεροσκάφος που αναπτύχθηκε από το Κρατικό Εργοστάσιο Αεροσκαφών με τεχνογνωσία και διοίκηση από την Blackburn Aircraft Limited(en) στις αρχές του 1927. Σύμφωνα με μια εκδοχή σχεδιάστηκε από τον Charles Η. Lowe-Wylde, πιλότο δοκιμών της Blackburn. Ωστόσο, οι περισσότερες πηγές αναφέρουν πως ήταν ελληνικής σχεδίασης με την επίβλεψη του Wylde. Η τότε έκδοση του 1928 του περιοδικού Jane's αναφέρει ότι «σχεδιάστηκε κυρίως από Έλληνες (κάτω από την εποπτεία του κυρίου Wylde) σύμφωνα με τις προδιαγραφές του Πολεμικού Ναυτικού». Η ΠΑ στην ιστοσελίδα της, επίσης αναφέρει ότι «[...] σχεδιάστηκε [...] από Έλληνα σχεδιαστή», όπως και ο Aubrey Joseph Jackson, αναφέροντας ότι σχεδιάστηκε εξ'ολοκλήρου στην Ελλάδα με την επίβλεψη του Wylde και του Ταγματάρχη F. C. Buck. Η ανάπτυξή του ολοκληρώθηκε εντός οκτώ εβδομάδων, και η πρώτη του πτήση έγινε στις 11 Φεβρουαρίου του 1927. Ήταν ένα διθέσιο στρατιωτικό διπλάνο, σχεδιασμένο για προκεχωρημένη εκπαίδευση και άλλους ρόλους ανάμεσα στους οποίους και η αναγνώριση. Μπορούσε επίσης να μετατραπεί σε υδροπλάνο με πλωτήρες. Φορούσε έναν κινητήρα Salmson των 120 ίππων (τα μελλοντικά μοντέλα σχεδιαζόταν να φορέσουν τον κινητήρα Lynx της Armstrong Siddeley) και είχε μέγιστη ταχύτητα 150 χλμ/ώρα. Σύμφωνα με την ΠΑ, το Χελιδών έφερε οπλισμό αποτελούμενο από ένα πολυβόλο Vickers και ένα πολυβόλο Lewis, αμφότερα διαμετρήματος 7,7 χιλιοστών (.303 in).

Μια παραγγελία έλαβε αρχικά χώρα από το Πολεμικό Ναυτικό τον Δεκέμβρη του 1926 για 18 αεροσκάφη, ωστόσο αποσύρθηκε έπειτα από περισσότερες δοκιμές, αφού θεωρήθηκε κατώτερης σχεδίασης από τα μοντέλα που συναγωνιζόταν. Το πρωτότυπο που κατασκευάστηκε φέρεται να διαλύθηκε το 1938.

 Παραλλαγές 
Σχεδιάστηκαν συνολικά 3 παραλλαγές του αεροσκάφους. Συγκεκριμένα:

 Το ερευνητικό διπλάνο («survey biplane») - σχεδιασμένο από την εταιρεία Brough, 1 Ιουνίου 1926.
 Το «Helithon» - υπό τον Ταγματάρχη Bumpus, 1 Ιουλίου 1926. Δύο εκδόσεις - μία ξηράς και υδροπλάνου.
 Το «Chelidon» - υπό την εποπτεία των Buck και Wylde.

 Δοκιμές 
Σύμφωνα με το ημερολόγιο του Herbert Gardner Travers, οι πρώτες δοκιμές του Χελιδών πραγματοποιήθηκαν τον Φεβρουάριο του 1927 στο Τατόι. Στις 5 Φεβρουαρίου, ο H. G. Travers πήρε για πρώτη φορά τον έλεγχο του αεροσκάφους. Οι καταγραφές περιλαμβάνουν προβλήματα όπως:

 5 Φεβρουαρίου: Κατά τη διάρκεια δοκιμών τροχοδρόμησης, έσπασε η βάση του ουραίου σκελετού (T skid bracket).
 7 Φεβρουαρίου: Νέα θραύση στην ουρά, η οποία επιδιορθώθηκε.
 9 Φεβρουαρίου: Δύο ευθείες διαδρομές διάρκειας 5 λεπτών. Αναφέρονται ως «Ο.Κ.».
 20 Φεβρουαρίου: Έγινε πλήρης κύκλος, αλλά παρατηρήθηκε ισχυρή τάση ταλάντωσης κατά την προσγείωση. Το αεροσκάφος εμφάνισε προβλήματα στο σύστημα προσγείωσης και κλίση σε προσγειώσεις με πλευρικούς ανέμους.
 23 Φεβρουαρίου: Δοκιμές σε συνθήκες ανέμου και βροχής, με 10λεπτες πτήσεις και  πρόσθετο βάρος.
 24 Φεβρουαρίου: Πλήρης πτήση με κινητήρα 130hp Salmson, διάρκειας 55 λεπτών. Χρησιμοποιήθηκαν 131 λίβρες έρμα στο εμπρόσθιο κάθισμα.

Τεχνικά Χαρακτηριστικά
 Πλήρωμα: 2 (πιλότος και μαθητής/παρατηρητής)
 Μήκος: 
 Εκπέτασμα: 
 Μέγιστο ύψος: 
 Κινητήρας: 1 × εννεακύλινδρος, αερόψυκτος ακτινικός Salmson(en) 120 ή 130 hp
 Μέγιστη ταχύτητα:  ή 
 Ταχύτητα απώλειας στήριξης: 
 Βέλτιστη ταχύτητα ανόδου: 
 Βαθμός ανόδου: 5000 ft σε 15 λεπτά και 8400 ft σε 50 λεπτά - μεταξύ  και .

 Σημειώσεις 

Πηγές
 Jane's "All the World's Aircraft" (έκδοση 1928), Jane's
 Περιοδικό ΕΡΓΑ, 15 Δεκεμβρίου, έκδοση 1926 (πληροφορίες για την παραγγελία του )
 Παραπομπές 

Κατηγορία:Ελληνική Πολεμική Αεροπορία
Κατηγορία:Αεροσκάφη του Μεσοπολέμου
Κατηγορία:Εκπαιδευτικά αεροσκάφη
Κατηγορία:Αμφίβια αεροσκάφη
Κατηγορία:Εμβολοκινητήρια στρατιωτικά αεροσκάφη